Public procurement notice: Contract Notice
Published: 2016-10-11
Buyer: Finansministeriet i Montenegro, direktoratet for finanser og indgåelse af kontrakter under EU's bistandsmidler (CFCU)
Country: ME
Contract type: Supplies
Procedure: Open procedure
CPV classification: 33190000 | 38000000
Submission deadline: 2016-12-12
EU fund: ESF

Technical requirements: ME-Podgorica: Ipa — Levering af udstyr, der er i overensstemmelse med moderniserede undervisningsprogrammer for skoler
Finansieringsaftale vedrørende det operationelle program »Udvikling af menneskelige ressourcer 2012-2013«.
Formålet med denne kontrakt er indkøb, levering, aflæsning, installering og testning af udstyr til erhvervsskoler. Det planlægges at udstyre 2 restaurationsskoler, 2 landbrugsskoler, 2 elektrotekniske skoler, 1 tekstil- og 1 mekatronikskole. Skolerne skal forsynes med udstyr, der skal lette gennemførelsen af læseplanerne, som er modulopbygget og værdiansat samt baseret på relevante beskæftigelsesmæssige standarder og kvalifikationskrav. Formålet er at sætte de erhvervsstuderende i stand til, ud over teoretisk viden, at opnå praktiske færdigheder og kompetencer.
Deltagelse er åben for alle juridiske personer (der deltager enten individuelt eller i en sammenslutning — et konsortium af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 22 nedenfor). Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgivere skal ved afgivelse af bud stille en tilbudsgaranti på 506 EUR for parti 1, 1 060 EUR for parti 2, 1 100 EUR for parti 3, 530 EUR for parti 4 og 770 EUR for parti 5. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Gennemførelsesperioden for opgaver i hvert parti, startende fra datoen for udstedelse af ordren om påbegyndelse og indtil datoen for udstedelse af den foreløbige godkendelsesattest, vil vare 132 kalenderdage. Gennemførelsesperioden omfatter en leveringsperiode på 90 kalenderdage.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
a) Tilbudsgiverens gennemsnitlige årlige omsætning skal overstige det finansielle forslag i buddet for hvert enkelt parti, vedkommende byder på
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 3 år fra fristen for afgivelse af bud:
a) Mindst 2 medarbejdere skal på nuværende tidspunkt arbejde for tilbudsgiveren på områder med relation til denne kontrakt. Dette kriterium gælder enkeltvis for hvert parti